Paramedici beroof terwyl hul swanger vrou help | Maroela Media
Twee mans is Sondag in hegtenis geneem nadat hulle paramedici beroof het terwyl hulle 'n swanger vrou in KwaZulu-Natal behandel het.
Robert McKenzie, 'n woordvoerder van die provinsie se nooddienste, het gesê die twee personeellede was besig om die vrou in die Bottlebrush informele nedersetting in Chatsworth, Durban, in 'n ambulans te laai toe hulle beroof is.
"Die twee verdagtes, waarvan een met 'n vuurwapen gewapen was, het die paramedici genader," het McKenzie gesê. "Hulle het aangedring op waardevolle items en een van die slagoffers se selfone gebuit."
'n Tweede ambulans is ontbied om die vrou na 'n hospitaal te neem.
Die polisie, in samewerking met die gemeenskap, kon daarin slaag om die twee verdagtes kort na die voorval aan te keer. Die selfoon is teruggekry.
Hoe gevoelloos en barbaars en verwaand is hierdie spul net nie. Goeie hemel tog!
Ek was self in 1993 op die Barrage pad tussen Vanderbijlpark en Vereeninging in 'n ongeluk betrokke, was self nie beseer maar 'n dame is lig beseer. Dit was ongelukkig langs Sebokeng en nadat ons na die beseerdes omgesien het en ek terug keer na my motor was my beursie weg, sigarette, aansteker en selfs die los vloer matjies. My broer is weer op 'n nasionale pad met sy motorfiets omgery en hy het sy bobeen gebreuk, Taxi stop op die toneel, passasiers deursoek sy sakke, vat sy beursie. Hy kon homself nie verdedig agv die breuk, die persoon wat… Lees meer »